અમદાવાદ: મુખ્યમંત્રી આનંદીબહેન પટેલે ગુજરાતમાં વિશ્વકર્મી જયંતીની ઉજવણી શ્રમયોગીઓના રાજ્યવ્યાપી સંમેલન સન્માન દ્વારા કરવાનો ઉપક્રમ પ્રયોજ્યો છે. આનંદીબહેનની અધ્યક્ષતામાં આવતીકાલે ૨૦ ફેબ્રુઆરીએ રાજ્યકક્ષાનું શ્રમયોગી સંમેલન અમદાવાદમાં અને અન્ય ૬ સ્થાનોએ મંત્રીઓ-પદાધિકારીઓની ઉપસ્થિતિમાં શ્રમયોગી સંમેલનો યોજાશે. કારખાનાઓમાં કામ કરતાં શ્રમયોગીઓમાંથી જે શ્રમયોગીએ ઉત્પાદન કે ઉત્પાદકતા વધારવા. ઔદ્યોગિક શાંતિ જાળવવા, તથા શ્રમયોગીઓના કલ્યાણ અર્થે કરેલી વિશિષ્ટ કામગીરીની કદરરૃપે ૬૪ રાજ્ય શ્રમ પારિતોષિકો આ સંમેલનોમાં પ્રદાન કરાશે.